राशन डीलर ने पीएचईडी मंत्री के सामने रखी अपनी समस्याएं
भास्कर संवाददाता | डूंगरपुर
जिलाअधिकृत राशन विक्रेता संघ की ओर से रविवार को वागड़ गांधी वाटिका में पीएचईडी मंत्री के साथ कार्यशाला आयोजित हुई। मुख्य अतिथि पीएचईडी मंत्री सुशील कटारा, अध्यक्षता जिलाध्यक्ष वखेचंद जैन और विशिष्ट अतिथि भाजपा जिला मंत्री अशोक रणोली, उपाध्यक्ष मुकेश नागदा, युवा मोर्चा अध्यक्ष पंकज जैन, वरिष्ठ भाजपा नेता शंकरसिंह सोलंकी थे।
नगर अध्यक्ष गेहरीलाल जैन ने बताया कि सार्वजनिक वितरण प्रणाली में बायोमेट्रिक व्यवस्था में पॉस मशीन में कनेक् िटविटी नहीं मिलने, सर्वर डाउन, वरिष्ठ उपभोक्ताओं के अंगूठा निशानी स्केन नहीं होने की शिकायत की।
इसके साथ राशन विक्रेता का मानदेय एवं मासिक दुकान किराया निर्धारित किया जाए जो कम से कम तीस हजार रुपए हो। पॉस मशीन का खरीद बिल दिलाया जाए और मशीन की कीमत के पेटे जो राशि विक्रेता के कमीशन में से काटी जा रही है। वह कब तक कटेगी इसकी जानकारी विक्रेताओं को दी जाए। पॉस मशीन की वारंटी दिलाए जाए।
पॉस मशीन के रखरखाव के लिए 20 रुपए प्रति क्विंटल दिया जाए। राशन डीलर की मृत्यु के बाद एक माह तक भीतर डीलर के आश्रित को दुकान आंवटन अनुकंपा नियुक्ति दी जाए। राशन वितरण सामग्री पर दो प्रतिशत छीजत दी जानी चाहिए। दो माह से राशन की दुकानों में केरोसिन उपलब्ध नहीं हुआ है। जिसे शीघ्र दिलाया जाए।
जिन राशन विक्रेताओं ने तकनीकी जानकारी होने के कारण एक आधार से कई ट्रांजेक्शन किए है। उनके खिलाफ एफआईआर दर्ज की गई है। सरकार उन एफआईआर को वापस लेने की मांग रखी। कार्यशाला में राजेश जैन, कमलचंद सहित सदस्य मौजूद थे। संचालन राकेश जैन ने किया।
hin_Deva bho_Deva hin_Deva hin_Deva hin_Deva hin_Deva hin_Deva